রয় মার্শাল
রয় এডউইন মার্শাল (ইংরেজি: Roy Marshall; জন্ম: ২৫ এপ্রিল, ১৯৩০ - মৃত্যু: ২৭ অক্টোবর, ১৯৯২) বার্বাডোসের সেন্ট টমাসে জন্মগ্রহণকারী বিখ্যাত শ্বেতাঙ্গ ওয়েস্ট ইন্ডিয়ান ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৫১ থেকে ১৯৫২ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ইংরেজ কাউন্টি ক্রিকেটে হ্যাম্পশায়ারের পক্ষে খেলেছেন রয় মার্শাল। দলে তিনি মূলতঃ ডানহাতি ব্যাটসম্যান হিসেবে খেলতেন। পাশাপাশি, ডানহাতে অফ ব্রেক বোলিংয়ে পারদর্শিতা দেখিয়েছেন।